
WEN Cymru cywilyddia, 

A Pa le buost yn ymdroi ? 

Er pan hunodd MrcHAEL ROBERTS 
Mae blynyddoedd wedi ffoi; 

' Cenaist alarebau llyfnion 
I rai dinod yn eu dydd, 

Gwelaist gladdu Seraph Cymru 
Heb un deigryn ar dy rudd, 


MICHAEL ROBETRS! mae ei enw 
Yn agor beddau'r mynwes hon, 

Ac yn codi hen adgofion 
I ymrithio ger fy mron ; 

Wyf fel gwr mewn gweledigaeth, 
Yn ail dreulio boreu f^ Oes, 

Yn mysg dylanwadau nerthol 
**Yr ymadrodd am y groes.” 


Llawer gwyneb welaf yma, 

Yn siriol wenu arna'i 'n awr, 
Rhoddwyd ers blynyddau bellach 
Yn mhridd wely oer y llawr ; 
Teimlo 'rwyf yr hen oedfeuon— 
Teimlo'r awel yn yr hwyl— 

Clywed adsain cân a moliant, 
“Fel llais tyrfa yn cadw gwyl,” 


Taener clodydd John Elias— 
Sonier am eì ryfedd ddawn— 
Casgler holl engreifftiau Cymru 
O hyawdledd nerthol, llawn ; 
Gwell i mi oedd dawn trydanol, 
Gwrthrych yr alargerdd hon, 
Medrai ef y ffordd i gelloedd 
Dyfnaf, t'wyllaf dan fy mron, 

Nid edd neb yn nyddiau'm hieuenctyd 

Garwn glywed fel efe— 
Pan agorai eì wefusau 

Teimlwn Dduw yn llenwi'r lle; 
Drychfeddyliau yn disgleirio, 

Drwy'r ymadrodd treiddiol mwyn, 
Nes oedd creigiau hen galonau 

Yn ymollwng dan y swyn. 


Nid drwy floedd, a geiriau gweigion, 
Y cyrhaeddodd y fath radd, 

Nid oes niwed mewn taranau 
Y mellt distaw sydd ynlladd ; 

Yr oedd swn ei ddoniau esmwyth, 
Fel awelon rhwng y dail, 

Medrai ysgwyd teimlad. plentyn 
A'i gydwybod bob yn ail. 


Mae dychymyg eîto'n clywed 
Yn nghlogwyni Ebal draw, 
Adsain hir y llais effeithiol, 
Fu'n cydrwymo myrdd mewn braw ; 
Pan gyhoeddai'r addewidion, 
Ar bob gair gosodai swyn, 
Y mae heulog fryn Garizm 
Byth yn anwyl er ei fwyn. 


Cofir rhai oedfaon rhyfedd 
Yn yr hen Gymdeithasfâiu, 
Gan ryw luoedd yn y nefoedd, 
Gawsant ynddynt eu bywhau; 
Pan y torai'r cwmwl tanllyd 
Uwchben y gynnulleidfa lawn, 
Myrdd mewn gwasgfa am eu bywyd ; 
Yn cydwaeddi “Beth a wnawn Tn 


Cofir byth yr oedfa hynod 

Yn Nghynianfa Dinbych gynt. 
Pan y plygai'r gynnulleidfa 

Fel y goedwig gan y gwynt i 
Gwelai'r dorf y-farn yn eistedd— 

Bydoedd yn llesmeirio 'nghyd— 
Ond y dyn trwy ras yn sefyll 

Ger bron Barnwr mawr y byd. 


Bu yn wasanaethwr ffyddlon, 
Vr Trefnyddion lawer blwydd, 

Tynodd attynt gorph y werin -. 
Drwy ei anghydmarol lwydd ; 

Cyn bod adeiladau mawrion, 
Cyn i'r miloedd amalhau, 

Eraill sydd yn awr yu medi 
Lle bu ef yn diwyd hau. 


Ni chyfodid un disgwyliad, 
Drwy ei olwg wledig iawn, 
Oni buasai'r llygaid tanllyd 
Yn bradychu trigle'r dawn ; 
Dan y symledd gwledig isel, - 
"Roedd aeddfedrwydd barn a dysg, 
Wnaeth i lawer coe& ymhonwr 
Deimlo'i bwysau yn ei mysg. 


Myfyrdodau dwfn; diorphwys, 
Pryder meddwl, llafur mawr, 
Oeddynt ormod baich i natur— 
Suddai dan eu pwys ilawr ; 
Chwarddai Uffern, wylai Seion, 
Synai'r byd at drefn y nef, 
Pan y d'ryswyd y cylymau 
Rhwng ei gorph a'i feddwl ef. 


Bu y cysegr sancteiddiolaf 
O dan len dros lawer blwydd; 
'Tad yn Nghrist i lawer enaid, 
Fel yn blentyn yn ein gwydd ; 
Mor aneglur yw bwriadau 
Dirgel troion trefn y nef, 
Arbed doniau gwyr cyffredin, 
A. charcharu'i ddoniau ef- 


Bu'm mewn tristwch pan yn edrych 
Ar adfeilion palas gwych, 

Gwel'd colofnau wedi cwympo. 
A'r cerfiadau'n wael eu drych ; 
Felly gwelwyd MicHAEL ROBERTS, 
'Teimlwyd ger ei fron yn brudd, 
Chwyddai'r fynwes gan ei thristwch, 
Gwelwyd deigryn ar bob grudd. 


Ond daiítodwyd ei gadwynau, 
Cyn ei farw.daeth yn rhydd, 
Gwelwyd ef uwch beny dyrfa. 
Cyn machludo haul ei ddydd; 

Yr-hen ddawn ganmolai'r tadau 
Glybu'r meibion wrth eu bodd, 

Daeth fel comed drwy'r wybrenau, 
Dros ychydig-—yna ffôdd. 

Darfu'r llafur, darfu'r lludded, 
Darfu profiad oriau prudd, 
Mae y deigr ddafnau olaf 
Wedi rhedeg dros ei rudd ; 
Mud yw'r genau fu'n cyhoeddi, 
Addewidion fel y mêl, 
Mae cyfryngau'r pur hyawdledd 
Hyd y farn i fod dan sêl. 


Dymunasem wel'd ei ysbryd 
Yn cyrhaeddyd y nef draw, 
Mil o olygfeydd newyddion 
Yn ymagor ar bob llaw ; 
Hen gyfeillion yn ymgasglu 
I'w groesawi ef ynghyd, 
Gan adgofio hen oedfeuon 
Gafwyd yma yn y byd. 


Ond er cystal oedd. cyfeillach 
Plant yr anial yn y nef, 
Sylwedd mawr ei weinidogaeth, 
Aeth â'i holl feddylfryd ef ; 
Syllai, synai, plygai, molai, 
'N ddiarwybod iddo'i hun, 
Pan y cafodd gyflawn olwg 
Ar Fab Duw—Gwaredwr dyn. 


Gorphwys, gorphwys, hen bererin, 
Cwsg i ben dy felus hôn, 
Nes daw Crist i'th alw i godi 
Ar ei ddelw hardd ei hun ; 
Ni bydd ôl y bedd na phechod, 
Nac un nychdod ar dy wedd, 
'Ti gei ganu “Buddugoliaeth” 
Ar adfeilion oer y bedd. 


Mae ei enw'n pêrarogli 
Etto yn eglwysi'n gwlad, 
Fe gyfeirir etto heddyw 
Gan ryw luoedd fel eu tad ; 
Carant adrodd ei bregethau, 
Carant sôn am lawer gwledd, 
Carant swn llyth'renau ei enw, 
Carant edrych ar ei fedd, 


W. AMBROSE, PORTMADOG. 


EVANS, ARGRAFFYDD, MACHYNLLETH. 





